|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ****Γραφείου Τύπου****& Επικοινωνίας** **Λαμία, 21/9/2017** |

**Με μια ξεχωριστή συναυλία ολοκληρώνονται την Κυριακή**

**τα «Θερμοπύλεια 2017»**

Με μια μεγάλη συναυλία από τη Δημοτική Φιλαρμονική Λαμίας, τη χορωδία του Δημοτικού Ωδείου Λαμίας, τον Μουσικό- Πολιτιστικό Σύλλογο «Χορωδία Αταλάντης», την αντρική χορωδία του Πολιτιστικού Συλλόγου Αταλάντης «Η Πρόοδος» και τη χορωδία του Μουσικού Ομίλου Στυλίδας ολοκληρώνονται τα «**Θερμοπύλεια 2017**», η δική μας γιορτή ιστορίας και πολιτισμού.

Η συναυλία, που είναι συνδιοργάνωση των Δήμων Λαμιέων και Λοκρών, θα πραγματοποιηθεί την **Κυριακή 24 Σεπτεμβρίου** με ελεύθερη είσοδο, στις 19.30μ.μ., στο Κέντρο Ιστορικής Ενημέρωσης Θερμοπυλών.

Θα προηγηθεί διάλεξη που συνδιοργανώνουν οι Δήμοι Λαμιέων και Ιστιαίας – Αιδηψού με θέμα «**Αρτεμίσιο: οι "Θερμοπύλες" της θάλασσας**» από την εκδότρια κα. Νίκη Καλέμη και τον συγγραφέα - ερευνητή κ. Αλέξανδρο Καλέμη.

 Οι εκδηλώσεις στο Κέντρο Ιστορικής Ενημέρωσης Θερμοπυλών για το **Σάββατο 23 Σεπτεμβρίου** περιλαμβάνουν:

* Ώρα 7.00μ.μ.: «**Θερμοπύλες, αρχαιολογική προσέγγιση**» ομιλία από την Αρχαιολόγο της Εφορείας Αρχαιοτήτων Φθιώτιδας και Ευρυτανίας κα. Αριστέα Παπασταθοπούλου.
* Ώρα 7.30μ.μ.: «**Οι Θερμοπύλες στα Γράμματα και στις Τέχνες**» παρουσίαση από το λογοτέχνη κ.Δημήτρη Φαφούτη του περιοδικού «Φθιωτικός Λόγος» του Ομίλου Φθιωτών Λογοτεχνών και Συγγραφέων.
* Ώρα 8.00μ.μ.: Θεατρική παράσταση «**Φοίνισσες**» του Ευριπίδη, που αποτελεί μια συνεργασία του Ιδρύματος «Μιχάλης Κακογιάννης», του Πάντειου Πανεπιστήμιου και του Πολιτιστικού Συλλόγου Θήβας «Λάιος». Ελεύθερη είσοδος.

Για τη διευκόλυνση των δημοτών ο Δήμος Λαμιέων έχει μισθώσει λεωφορεία που θα αναχωρήσουν από την πλατεία Πάρκου (έμπροσθεν Τράπεζας Eurobank) το Σάββατο και την Κυριακή στις 6.30μ.μ.

**Από το Γραφείο Τύπου**